Author: esamekova
Last saved by: mjarosova
Company: MFSR

Vplyvy na rozpočet verejnej správy,
na zamestnanosť vo verejnej správe a financovanie návrhu

2.1. Zhrnutie vplyvov na rozpočet verejnej správy v návrhu
Tabuľka č. 1 
Vplyvy na rozpočet verejnej správy | Vplyv na rozpočet verejnej správy v mil. eur
| 2012 | 2013 | 2014 |
Príjmy verejnej správy celkom | | | |
v tom: za každý subjekt verejnej správy zvlášť | 45,5 | 47,0 | 47,6 |
z toho: | 0 | 0 | 0 |
- vplyv na ŠR | 45,5 | 47,0 | 47,6 |
- vplyv na územnú samosprávu | | | |
Výdavky verejnej správy celkom | 0 | 0 | 0 |
v tom: za každý subjekt verejnej správy / program zvlášť | 0 | 0 | 0 |
z toho: | 0 | 0 | 0 |
- vplyv na ŠR | | | |
- vplyv na územnú samosprávu | 0 | 0 | 0 |
Celková zamestnanosť | 0 | 0 | 0 |
- z toho vplyv na ŠR | 0 | 0 | 0 |
Financovanie zabezpečené v rozpočte | 0 | 0 | 0 |
v tom: za každý subjekt verejnej správy / program zvlášť | 0 | 0 | 0 |
| 0 | 0 | 0 |

2.2. Financovanie návrhu

Návrh zákona o spotrebnej dani z alkoholických nápojov (ďalej len „zákon“) nemá vplyv na financovanie verejnej správy, z toho dôvodu sa tabuľka – financovanie návrhu (tabuľka č. 2) nepredkladá.

2.3. Popis a charakteristika návrhu

2.3.1. Popis návrhu:

Návrh zákona upravuje zdaňovanie alkoholických nápojov, t.j. vína, liehu a piva spotrebnou daňou. Zvyšuje sa sadzba spotrebnej dane na tiché víno. Súčasne sa ustanovuje oslobodenie od spotrebnej dane pre vinárov, ktorí vyrábajú tiché víno výlučne na svoju vlastnú spotrebu, spotrebu členmi ich domácnosti a blízkych osôb. Zavádza sa nový typ prevádzkovateľa daňového skladu, ktorým je malý výrobca vína, pre ktorého sa ustanovujú zjednodušené podmienky registrácie, zloženia zábezpeky na daň, vedenia evidencie a prepravy ním vyrobeného vína, s cieľom minimalizovať administratívnu záťaž. Mení sa spôsob stanovenia výšky sadzby spotrebnej dane, a to cez objem skutočného obsahu alkoholu v alkoholickom nápoji. Zvyšuje sa aj sadzba spotrebnej dane z piva, pričom sa stanovujú dve úrovne znížených sadzieb spotrebnej dane na pivo vyrobené v malom samostatnom pivovare, a to na pivo vyrobené v malom samostatnom pivovare, ktorého ročná výroba piva je do 100 tis. hl a na pivo vyrobené v malom samostatnom pivovare, ktorého ročná výroba piva je od 100 tis. hl do 200 tis. hl. 
Návrh zákona mení systém tlače a distribúcie kontrolných známok, a to s účinnosťou od 1.júla 2012.

2.3.2. Charakteristika návrhu podľa bodu  2.3.2. Metodiky :

   x    zmena sadzby
       zmena v nároku
       nová služba alebo nariadenie (alebo ich zrušenie)
       kombinovaný návrh
       iné 

Spotrebná daň na tiché víno sa zvyšuje z 0 eur/hl na 33,75 eur/hl.
Základná sadzba spotrebnej dane z piva sa stanovuje vo výške 4,536  eura/% objemu skutočného obsahu alkoholu/hl.
Znížená sadzba spotrebnej dane z piva pre malý samostatný pivovar, ktorého ročná výroba piva je do 100 tis. hl vo výške 3,2654 eura/% objemu skutočného obsahu alkoholu/hl a
znížená sadzba spotrebnej dane z piva pre malý samostatný pivovar, ktorého ročná výroba piva je viac ako 100 tis. hl najviac však 200 tis. hl vo výške 3,888 eura/% objemu skutočného obsahu alkoholu/hl.
Navrhuje sa upraviť nový spôsob tlače a distribúcie kontrolných známok, ktorý je založený na výbere jednej tlačiarne a na distribúcii kontrolných známok prostredníctvom zamestnanca Colného riaditeľstva SR v tlačiarni.

2.3.3. Predpoklady vývoja objemu aktivít:

Návrh zákona nemá vplyv na zmenu vývoja objemu aktivít, z toho dôvodu sa tabuľka – predpoklady vývoja objemu aktivít (tabuľka č. 3) nepredkladá.

2.3.4. Výpočty vplyvov na verejné financie

Tabuľka č. 4 

Príjmy (v mil. eur) | Vplyv na rozpočet verejnej správy | poznámka
| 2012 | 2013 | 2014 | |
Daňové príjmy (132007)^1 | 20,0 | 21,0 | 21,0 | |
Daňové príjmy (132005)^1 | 25,5 | 26,0 | 26,6 | |
Nedaňové príjmy (200)^1 | | | | |
Granty a transfery (300)^1 | | | | |
Príjmy z transakcií s finančnými aktívami a finančnými pasívami (400) | | | | |
Prijaté úvery, pôžičky a návratné finančné výpomoci (500) | | | | |
Dopad na príjmy verejnej správy celkom | 45,5 | 47,0 | 47,6 | |
1 –  príjmy rozpísať až do položiek platnej ekonomickej klasifikácie

Návrh zákona nemá vplyv na výdavkovú časť rozpočtu verejnej správy, z toho dôvodu sa tabuľka vplyvu na rozpočet verejnej správy - výdavková časť (tabuľka č. 5) nepredkladá.

Návrh zákona nemá vplyv na zamestnanosť vo verejnej správe, z toho dôvodu sa tabuľka vplyvov na zamestnanosť (tabuľka č. 6) nepredkladá.